AksaraLLM/aksara-bahasa-daerah-v1 huggingface dataset:
Pujangga atawa bujangga adalah kiawan gasan bubuhan pangarang kulihan-kulihan sastra, kawa puisi atawa jua prosa; ahli pikir; ahli sastra.. Padan kata pujangga adalah: sastrawan dan penulis.

 Pujangga Baru adalah sabuting angkatan dalam kasusastraan Indunisia nang cungul kikira tahun 1930-an, nang ditandai ulih sumangat kabangsaan wan sumangat manyasah kamajuan, dipangaruhi ulih aliran rumantik wan indipidualisma.
 Pujangga garija urang kudus, kawa lalakian wan jua bibinian sagala jaman, nang diharagai sacara husus marga ajaran nang dikamukaakan dianggap bujur, mandalam, wan liwar bijaksana. .
 kapujanggaan parihal nang basipat, baciri pujangga; sagala sasabuting manganai pujangga, karang-mangarang susastra.

Rujukan 

Kamus Ekabahasa, Kamus Istilah, Arti Kata
Tokoh seni budaya
Karisis Israil–Palistina 2021 ditambaiakan lawan bantrukan nang maumpatakan paunjuk rasa matan Palistina wan Pulisi Israil wayah Mai 2021, tasimbaya lawan parai Lailatulqadar dan Hari Yerusalem. Bantrukan ngitu adalah marga matan rancana pahagaan sapalih warga Palistina nang bagana di Sheikh Jarrah, Yerusalem Timur ulih Mahkamah Agung Israel. Bantrukan ngini maulah 300 urang lulukaan wan sapalih ganal adalah warga Palistina. Hal ngini maulah kecaman matan dunia antarabangsa wan maulah paambilan kaputusan ulih Mahkamah Agung ditunda salawas 30 hari.

Riparinsi
Hå adalah sabuting kutamadya di provinsi Rogaland, Norwegia.

Desa-desa utamanya adalah Nærbø, Varhaug wan Vigrestad, nang barhubungan lawan 3 kotamadya sabalumnya nang bagabung manjadi Hå. Dalam pulitik satampat, pambagian antara katiga bakas kutamadya ngitu banar kaliatan.

Ngaran 
Kutamadya ngini dingarani manurut pahumaan kuno Hå (Norse Háar). Arti ngaran ngitu kada diketahui.

Lambang 
Lambangnya baasal matan wayah modern (1991).

Kuta di Norwegia
Hægebostad adalah sabuting kutamadya di provinsi Vest-Agder, Norwegia nang baandak di padalaman, wan di timur laut babatasan lawan kotamadya Aaseral, di barat lawan Kvinesdal, di salatan lawan Lyngdal wan di timur lawan Audnedal.

Haratan 1963, Hægebostad wan Eiken digabung manjadi kutamadya Hægebostad.

Ngaran 
Kutamadya (pamulaannya paroki) ngini dingarani manurut pahumaan kuno Hægebostad (Norse Helgabólstaðir), sajak gereja panambayan dibangun di sini. Unsur panambayan ialah helg- 'suci', sadangkan bantuk pauncitan ialah bantuk jamak bólstaðr 'pahumaan'.
Kuta di Norwegia
Høyanger adalah sabuting kutamadya di provinsi Sogn og Fjordane, Norwegia.

Produk utama di Høyanger adalah aluminum.

Wayahini Høyanger haratan maubah diri matan kuta industri murni manjadi kuta produsen barbagai layanan.

Ngaran 
Unsur panambayan ngini kamungkinan høy unsur pauncitan ialah angr. Kata høy marujuk ka sisi bukit nang hijau di sakuliling fjord.

Lambang 
Lambangnya baasal matan wayah modern (1987).
Kuta di Norwegia
Høylandet adalah sabuting kotamadya di provinsi Nord-Trondelag, Norwegia.

Kotamadya ngini marupakan tempat asal Almåsgrønningen.

Lambang 
Lambangnya, nang manampaiakan saikung angsa, baasal matan wayah modern (1990).
Kuta di Norwegia
Jumahat Agung adalah Hari Jumahat sabalum Minggu Paskah, hari paringatan Panyaliban Yesus Kristus wan kamatiannya di Golgota. Hari kamatian ngitu saurang kada dicatat jalas di Alkitab. Ada nang manduga gugur wayah hari Arba, tagal tabanyak nang maandakakan wayah hari Jumahat.

Badasarakan rincian kitab suci manganai Pangadilan Sanhedrin atas Yesus, wan analisis ilmiah, kajadian panyaliban Yesus liwar mungkin tajadi wayah hari Jumahat, tagal tanggal tajadinya kada dikatahui lawan pasti, wan pahabisan ngini dikikiraakan tajadi wayah tahun 33 Masihi, ulih dua kalumpuk ilmuwan, wan sabalumnya dikikiraakan tajadi wayah tahun 34 Masihi ulih Isaac Newton malalui pahitungan sulisih-sullisih antara almanak Yahudi wan almanak Julian wan ganalnya bulan sawi.

Itihi jua 
 Prapaskah
 Arba Habuk
 Pakan Suci
 Minggu Dukacita
 Sanayan Suci
 Salasa Suci
 Arba Suci
 Kamis Putih
 Saptu Putih
 Minggu Paskah
 Sanayan Paskah
 Kanaikan Yesus Kristus
 Pentakosta

Riparinsi
Garaha bulan tajadi wayah sapalih atawa sabarataan panampang Bulan tatukup ulih humbayang Bumi. Ngitu tajadi bila Bumi baandak di antara Matahari wan Bulan di sabuting garis lurus nang sama, jadi sinar Matahari kada kawa mancapai Bulan marga tahalangi ulih Bumi.

Astrunumi 
Lawan panjalasan lain, garaha bulan cungul bila Bulan rahatan baupusisi lawan Matahari. Tagal marga kapirutan bidang urbit Bulan tahadap bidang ikliptika saganal 5°, maka kada saban upusisi Bulan lawan Matahari cagar maulah tajadinya garaha bulan. Patatakan bidang urbit Bulan lawan bidang ikliptika cagar mancungulakan 2 buah titik tatak nang disambat node, yaitu titik di mana Bulan manatak bidang ekliptika. Garaha bulan ngini cagar tajadi wayah Bulan baupusisi di node ngitu. Bulan mamarluakan waktu 29,53 hari gasan bagarak matan sabuting titik upusisi ka titik upusisi lainnya. Maka samustinya, lamun tajadi garaha bulan, cagar diumpati lawan garaha Matahari marga kadua node ngitu baandak di garis nang mahubungakan antara Matahari lawan Bumi. 

Sabujurnya, wayah kajadian garaha bulan, rancak Bulan masih kawa dijanak. Ngini marga masih adanya sinar Matahari nang diliungakan ka ampah Bulan ulih atmuspir Bumi, wan kabanyakan sinar nang diliungakan ngini baisi sapiktrum cahaya habang. Ngitulah marganya wayah garaha bulan, Bulan cagar nampak bakalir kadap, kawa bakalir habang tambaga, bigi ramania, atawa jua suklat. Garaha bulan kawa dijanaki lawan mata tilanjang wan kada babahaya sama sakali.

Agama wan budaya 
Wayah garaha bulan rahatan balangsung, umat Islam nang tajanak atawa mangatahui garaha ngitu disunahakan gasan manggawi sambahyang garaha (sambahyang kusup).

Macam-macam garaha Bulan 
Garaha Bulan kawa dibagi jadi talung, yaitu:
 Garaha bulan hibak
Garaha bulan hibak tabagi jadi dua, yaitu:
 garaha bulan hibak nigatip: Wayah garaha ngini, Bulan cagar pas baandak di dairah NTT wan kalir Bulan jadi habang tagal kada rata.
 garaha bulan hibak pusitip: Wayah garaha ngini, Bulan malalui titik pusat dairah umbra wan kalir Bulan jadi habang liput.
 Garaha bulan sapalih
Wayah garaha ngini, Bumi kada sabarataannya mahalangi Bulan matan sinar matahari. Sadangakan sapalih pammukaan Bulan nang lain baandak di dairah panumbra. Jadi masih ada sapalih sinar Matahari nang sampai ka pamukaan Bulan.
 Garaha bulan panumbra
Wayah garaha ngini, sabarataan palihan Bulan baandak di palihan panumbra. Jadi Bulan masih kawa tajanak matan kalir nang suram.

Jujuhutan 
Garaha
Kemos adalah gambar lawan tampaian lucu nang manyurungakan sabuting kajadian atawa kaadaan nang rahatam tajadi. Urang nang maulah kemos dikiau jurukemos. Sapalih janis gambar kemos nang dipinandui damini adalah kemos iditurial, gag cartoon, wan satrip kumik. Kemos iditurial atawa kemos pulitis rancaknya ditujuakan gasan manyataakan itihan pulitik atawa susial lawan cara manyindir. Samantara ngitu, gag cartoon dimaksutakan gasan malucu kadada manyindir. Satrip kumik adalah gambar kemos dalam bantuk kumik handap. Kemos kawa jua dipakai jadi ilustrasi, misalnya dalam buku, majalah, atawa kartu ucapan. Suwalih ngitu, kemos jua bakambang dalam midia lainnya, yaitu pilim, wan dipinandui sawagai animasi, jadi kawa dikiau jua pilim kemos sama lawan animasi.

Riparinsi
Hari Raya Haji adalah sabuah hari raya Islam. Wayah hari ngini diparingati kajadian kurban, yaitu wayah Nabi Ibrahim, nang basadia gasan mangurbanakan anak lalakiannya Ismail gasan Allah, imbahnya sumbalihan ngitu digantiakan ulih-Nya lawan domba.

Wayah hari raya ngini, umat Islam bakumpul wayah baisukan wan manggawi sambahyang Hari Raya baimbai di tanah ligar atawa di masigit, kaya wayah marayaakan Hari Raya Pitrah. Imbah sambahyang, digawi panyumbalihan hiwan kurban, gasan mamparingati parintah Allah gasan Nabi Ibrahim nang manyumbalih domba gasan pangganti anak lalakiannya.

Hari Raya Haji gugur wayah tanggal 10 bulan Julhijah, hari ngini gugur parsis 70 hari imbah parayaan Hari Raya Pitrah. Hari ngini jua baumpat hari-hari Tasrik diharamakan puasa gasan umat Islam.

Pusat parayaan Hari Raya Haji adalah sabuah disa halus di Arab Saudi nang bangaran Mina, parak Makkah. Di sini ada talu tihang batu nang malambangakan Iblis wan musti ditawaki batu ulih umat Muslim nang rahatan naik haji.

Hari Raya Haji adalah puncaknya ibadah Haji nang digawi umat Muslim. Bahanu Hari Raya Haji disambat jua sawagai Hari Raya Kurban atawa Iduladha.

Jujuhutan
Jølster adalah sabuting kutamadya di prupinsi Sogn og Fjordane, Norwegia.

Ngaran Jølster baasal matan kata Norse Kuno jolmster, nang manggambarakan gamuruhnya sungai Jølstra nang mangalir di bagian rendah kotamadya ngini.

Banyu ganal Jølstravatnet bapacah di kutamadya ngini, maulah 2 pusat panduduk di Skei (ujung timur banyu) wan Vassenden (Banjar, "ujung banyu") di bagian barat, di mana sungai Jølstra bamula.

Pariwisata adalah salah sabuting taganal di kuta ngini, wan ada hotel, perkemahan, wan sejumlah fasilitas pariwisata di saban pusat kotamadya. Di samping pariwisata, pahumaan wan konstruksi adalah industri tarpanting.

Danau Breimsvatn baandak di Jølster.

Seniman Nikolai Astrup wan Ludvig Eikaas baasal matan Jølster wan dihormati ulih 2 museum tarpisah.
Kuta di Norwegia
Karlsøy adalah sabuting ngaran kutamadya di prupinsi Troms, Norwegia.

Kotamadya Karlsøy terdiri atas banyak pulau, nang paling ganal ialah Vanna (atawa Vannøya), Karlsøy, Helgøy, Reinøy, Rebbenesøy wan Nord-Kvaløy, Nord-Fugløy wan bagian ganal Ringvassøy. Kotamadya ngini babatasan lawan kotamadya Tromsoe, wan di atas fjord di timurnya baandak Lyngen wan Skjervoey.

Pranala luar 

 Fakta Kotamadya (Troms) - dari Statistisk sentralbyrå
 Situs resmi kotamadya Karlsøy
Kuta di Norwegia
Dukun atawa "urang pintar" adalah sabuting istilah nang secara umum dipahami dalam pengertian urang nang baisi kelebihan dalam hal kemampuan supranatural nang maulah inya kawa memahami hal kada kawa diitih mata lawan kawa bapandiran lawan arwah wan alam gaib, nang dipakai gasan mangganii manuntungakan masalah di masyarakat, nang kaya penyakit, gangguan sihir, kehilangan barang, kesialan, dan lain-lain.
Mexico  adalah sabuah nagara nang mambantang luas banar di sabalah.
Kirkenes marupakan sabuting kuta di Norwegia. Kuta ngini baandak di bagian utara di nagara ngitu. Tepatnya di wilayah Finnmark. Haratan tahun 2013, kuta ngini baisi jumlah panduduk sabanyak 3.498 jiwa wan baisi luas wilayah 2,15 km².

Kuta ngini baisi angka karamian panduduk 1.627 jiwa/km².

Referensi

Pranala luar 

 Kirkenesinfo  Diarsipkan 2016-10-24 di Wayback Machine.
Kuta di Norwegia
Pasar Tarapung adalah sambatan gasan sarana jual tukar atawa bahurup nang baandak di atas banyu, misalnya sungai atau danau. Buhan nang manjual wan nang manukar asing-asingnya bagana di atas jukung. Ada sejumlah pasar tarapung yang aktif beroperasi salawas bertahun-tahun di Asia, antara lain di Indonesia dan Thailand.

Galeri 

Pasar tarapung
Hasnuryadi Sulaiman () adalah pangusaha wan angguta Diwan Pambadalan Rayat Ripublik Indunisia masa bakti 2019–2024 wan 2014–2019 mambadali Dairah Pamilihan Parupinsi Kalimantan Selatan. Sidin adalah anak lalakian matan aruwah Abdussamad Sulaiman HB.
Antrolopologi Linguistik marupakan salah sabuting disiplin ilmu cabang antropologi nang mambahas ujaran bahasa. Antropologi linguistik marupakan sarana sabagai studi bahasa, sabagai sumber budaya wan jua batutur sabagai praktik budaya. Sabagai bidang interdisipliner, antropologi lingustik mangambangkan mitudi-mitudi dalam ilmu nang lain, khususnya linguistik wan antroplogi, nang baisi tujuan utama hagan mambarikan pamahaman lawan aspek-aspek bahasa nang bamacam-macam sabagai sabuting parangkat praktik budaya, yaitu sabagai sabuting sistim komunikasi nang marepresentasiakan tingkat sosial nang basipat antarindividu wan intrapsikologis (wan individu ngitu surang).

Referensi 

Antropologi
Linguistik
Kapasitas tampat dudukan adalah jumlah urang nang kawa manduduki tampat husus, dalam hal tampat pisik nang tasadia, wan jua watasan nang dirancang ulih hukum. Tampat malumbar urat pangganalnya di dunia, Indianapolis Motor Speedway, baisi kapasitas tampat dudukan parmanin sabanyak labih matan 235,000 buah.

Riparinsi
Paangkutan awam adalah layanan angkutan panumpang ulih sistim pajalanan kalumpuk nang tasadia gasan dipakai ulih masarakat awam, rancaknya diatur sasuai jadwal, diuparasiakan di rute nang ditatapakan, wan diputiki biaya gasan saban pajalanan.

Tawas paangkutan awam di antaranya bis kuta, trem (atawa karita api hampul) wan karita api, karita hancap (metro/subway/bawah tanah.) wan jua feri. Angkutan awam antarkuta dikuasai ulih maskapai panarabangan, bis antarkuta, karita api, wan karita antarkuta. Jaringan karita bakahancapan tinggi rahatan dikambangakan di banyak balahan dunia. Sapalih ganal sistim paangkutan awam bajalan di sapanjang rute tatap lawan titik pamandakan lawan jadwal nang sudah diatur sabalumnya. Taksi babagi manawarakan layanan badasarakan-pamintaan di banyak palihan dunia, wan babarapa layanan cagar mahadangi sampai kandaraan hibak sabalum taksi ngitu tulak.

Paangkutan awam pakutaan liwar lain di Asia, Amirika Utara, wan Irupa. Di Asia, paangkutan awam anggit swasta wan awam, nang digarakakan ulih kauntungan, wan kunglumirat lahan yasan sapalih ganal mauparasiakan sistim angkutan awam. Di Amirika Utara, uturitas paangkutan kuta parancaknya manjalanakan uparasiunal angkutan awam. Di Irupa, pausahaan anggit nagara wan jua swasta sacara duminan mauparasiakan sistim paangkutan awam, layanan paangkutan awam kawa digarakakan ulih kauntungan lawan mamakai haraga-badasarakan-jarak atawa diduiti ulih supsidi pamarintah di mana haraga flat rate ditanggungakan gasan saban panumpang.

Jujuhutan
Angkat wasi adalah cikang malumbar urat nang basaing gasan maangkat runcut barat nang disambat lawan barbel, nang digawi lawan gabungan matan kakuatan, kalantukan, kamampuan, disiplin (liwar panting), kawigasan, tiknik, pikiran, wan kakuatan awak. Kata "angkat wasi" rancaknya sacara kada rasmi dipakai sawagai latihan runcut.

Malumbar urat
Udar adalah kuntak awak antara dua urang, di mana sasaikung paudar musti marabahakan atawa kawa mangandaliakan musuhnya. Tiknik awak nang ditunjukakan dalam udar adalah joint lock, clinch fighting, grappling hold, wan leverage. Tiknik ngini kawa maulah luka nang bangat. Banyak gaya udar nang dikatahui dunia wan baisi sajarah nang panjang, wan ulahraga udar sudah jadi ulahraga ulimpiada labih matan 100 tahun.

Malumbar urat
Bal suduk atawa biliar adalah sabuting cikang malumbar urat nang masuk dalam macam cikang malumbar urat kunsintrasi, jadi liwar diparluakan katahanan wan pamahaman pikiran nang bujur wan musti ditunjang ulih kamampuan awak nang wigas anggaran kawa bapristasi tatinggi wan satabil.

Cikang malumbar urat ngini dimainakan di atas mija wan lawan pakakas bantu husus wan paaturan saurang. Pamainan ngini tabagi matan babarapa macam, antara lain macam Carom, English Billiard, wan Pool. Kawa dimainakan sacara paurangan kawa jua bakalumpuk.

Sawagai cuntuh, macam Carom dimainakan di mija nang kada baisi luang sama sakali. Ngini lain lawan macam English Billiard wan Pool nang dimainakan di mija nang baisi luang sabanyak 6 buting. Saupama sama-sama baisi 6 buah luang, ukuran atawa luas mija antara English Billiar wan Pool jua balain-lain, taligar mija macam English Billiard.

Sampai damini, tahun 2008, nang liwar bakambang di Indunisia adalah macam Pool nang ngitu jua masih tabagi dalam Numur bal 15, bal 8, wan bal 9. Dahulu, di Indunisia, bal suduk idintik lawan ulahraga nang rancak dimainakan lawan bubuhan lalakian haja. Tagal, damini banyak bibinian nang mulai mangatujui ulahraga bal suduk. Adalah Bapak Putera Astaman, bakas Katua Umum PB. POBSI, nang bakulih manaikakan citra ulahraga bal suduk, di Indunisia matan Sahibar Ulahraga Hiburan jadi Ulahraga Pristasi.

Bal suduk, macam Pool sudah bakambang jadi sabuting cikang malumbar urat nang kawa umpat maharumakan ngaran bangsa Indunisia. Cuntuhnya, wayah World Pool Championship (paturaian dunia bal suduk janis pool gasan numur bal 9) tahun 2006 sumalam, pamain kaya Ricky Yang, M. Zulfikri bakulih masuk ka bubuhan 32 ganal pamain dunia. Roy Apancho bakulih masuk ka bubuhan pamain 64 ganal dunia. Apsi Chaniago bakulih masuk ka bubuhan pamain 128 ganal dunia.

Wayah paturaian malumbar urat antarabangsa SEA Games XXIV, 2007 nang lalu, tajadi kajutan paningkatan pristasi sacara luar biasa jua di cikang malumbar urat bal suduk janis Pool, lawan mampunya diraih Madali Amas numur bal 8, Bibinian Paurangan sakaligus Madali Perak numur bal 9, Bibinian Paorangan ulih saikung Atlit Umur Anum, yaitu Angeline Magdalena Ticoalu wan Madali Amas numur bal 9, Lalakian Paorangan ulih Ricky Yang.

Malumbar urat
Banaikan tawing adalah sasabuting matan banyak cikang malumbar urat alam bibas wan adalah sasabuting palihan matan manaiki gunung nang kada kawa digawi lawan cara bajalan batis malainakan musti mamakai pakakas wan cara-cara tatantu gasan kawa malaluinya. Awamnya banaikan tawing digawi di dairah nang bagaris tawas batuan tawing lawan sudut kapirutan sampai labih matan 45° wan baisi hingkat kangalihan tatantu.

Jujuhutan
Bal tangan adalah cikang malumbar urat bagarumbung di mana dua garumbung lawan masing-masing 7 pamain (6 pamain wan 1 panjaga gawang) bausaha mamasukakan sabuting bal ka gawang musuh. Pamainan ngini mahirip lawan sipak bal, tagal cara maugahakan bal adalah lawan tangan pamain, lain batis.

Lapangan bal tangan baukuran 50 m x 20m lawan garis pahalat di tangah wan gawang di tangah kadua higa handap. Di sakuliling gawang diulah garis gasan manciri dairah nang wastu kawa dimasuki panjaga gawang. Bal nang dipakai tahalus  daripada sipak bal. Bal tangan dimainakan salawas 2 x 30 manit. Pinalti digawi matan intang 29 mitir. Bal tangan dituraiakan jua di Ulimpiada. Tugas tatambaian kipar bal tangan adalah mahalangi tim lain mancitak gul. Sabuting tim musti manunjuk saikung pamain di lapangan jadi panjaga gawang. Tagal, saikung kipar kawa baugah ka lapangan pabila haja salawas paturaian. Gasan manggawi ngini, inya parlu diganti wan melangganti saragam kiparnya jadi saragam pamain lapangan. Saikung pamain lapangan kawa maambil pusisi panjaga gawang lawan cara nang sama. Aturan 5 '' Panjaga Gawang '' maatur sabarataan aturan nang baraitan lawan kipar wan bamamacam aturan husus pasal dairah gawang. Di dalam dairah ngini panjaga gawang dibariakan manjapai bal lawan saban palihan awaknya gasan manangkis bal. Suwalih ngitu, sapalih aturan kada balaku gasan kipar di dalam dairah gawang.
Karmøy adalah sabuting kutamadya di paropinsi Rogaland, Norwegia, nang barbatasan lawan Haugesund wan di timur laut lawan kotamadya Tysvaer. Di tenggara baandak kotamadya pulau Bokn, di selatan Kvitsoy wan di barat lawan kotamadya Utsira pabanyuan. Fell (pegunungan) paling ganal di kotamadya ngini ialah Søra Sålafjellet satinggi 132 m dpl nang baandak di selatan Kopervik.

Serbaneka 

 Nomor ID: 1149
 Bahasa Norwegia: netral
 Ibu kota: Koppervik
 Luas: 228 2
 Penduduk: 37928 jiwa (2005)
 Wali kota: Kjell Arvid Svendsen (2003)

Pranala luar 

 Situs resmi
Kuta di Norwegia
Kumpai () adalah tumbuhan munukutil nang baisi daun babantuk himpit maruncing nang tumbuh matan dasar batang. Kumpai rancak ditanam gasan tanaman hias, tanaman tatamba, wan pakan tarnak. Tagal, kumpai nang tumbuh di pahumaan basipat mangganggu patumbuhan tanaman tatambaian sampai rancak disambat sawagai tanaman pangganggu (gulma). Sapalih cuntuh kumpai nang rancak ditanam di Indnisia antara lain kumpai japang, kumpai gajah halus, kumpai paking, kumpai manila, kumpai teki, kumpai kucai, wan kumpai ilalang.
Pajanak Majalis Awam Pasarikatan Bangsa-Bangsa () adalah lambaga antarabangsa, intitas atawa nagara lain angguta PBB. Sawagai pajanak, nagara/lambaga/badan baisi hak gasan bapandir di Majalis Awam Pasarikatan Bangsa-Bangsa wan manandatangani risulusi, tagal kada baisi hak gasan maunjuk suara wayah panjuhutan suara gasan sabuting risulusi. Satatus Pajanak diunjukakan ulih Sidang Risulusi Majalis Awam PBB.

Jujuhutan
Kaluputan COVID-19, dipinandui jua sawagai resesi korona, adalah sabuah kaluputan ikunumi nang mulai badampak tahadap ikunumi dunia wayah 2020 marga panyakit Koronavirus 2019-2020. Ngini adalah salah sabuting dampak susiu-ikunumi matan pandimi koronavirus 2019–20. Wayah data ikunumi dikumpulakan, banyak ikunum rukui bahua kaluputan ngitu rahatan tajadi.

Jujuhutan
Urganisasi Kawigasan Binatang Dunia (basa Indunisia: Organisasi Kesehatan Hewan Dunia; adalah urganisasi antarabangsa antarpamarintah nang batindak jadi tukang urus kawigasan binatang wan pangandalian panyakit binatang di sabarataan dunia. Urganisasi ngini didiriakan wayah tahun 1924 di Paris lawan ngaran Office International des Epizooties (OIE).
Ampar-ampar Pisang adalah lagu daerah Indonesia babasa Banjar ciptaan Hamiedan AC. Lagu naya baasal matan Kalimantan Selatan. Lagu naya mangisahakan pisang nang diulah gasan cara diampar jadi rimpi. Lagu naya marupakan lagu khas matan Kalimantan Selatan wan dinyanyiakan oleh kakanakan sawagai lagu mairingi pamainan.

Dalam pamainan nang diumpati lawan lagu Ampar-ampar Pisang naya diumpati babarapa kakanakan sambil banyanyi sairing habis lagu, kakanak nang pahabisan digatuk, harus malipat batis kisahnya sabalah kana tatak bidawang. Anak malipat kadua balah batisnya, baarti kalah. 

Lagu ngini jua manggambarakan gawian sahari-hari buhan Kalimantan Selatan nang katuju maampar buah pisang nang mulai masak. Amun masak gen, biar sabiji kakanakan manggarumbungi pisang nitu wan mamakan. Kakanakan gancang makan kaya kayu dimakan api.

Lirik 

Ampar-ampar pisang

Pisangku balum masak

Masak sabigi dihurung bari-bari

Manggalepak manggalepok

Patah kayu bengkok

Bengkok dimakan api Apinya cangculupan

Bengkok dimakan api Apinya cangculupan

Nang mana batis kutung Dikitipi bidawang

Nang mana batis kutung Dikitip bidawang

Itihi jua 

Lagu daerah Indonesia
Kamis Putih adalah hari Kamis sabalum Paskah, wayah Hari raya Pakan Suci ngini umat Karistin baisi taradisi mamparingati Pasurungan Malam pahabisan nang dipimpin ulih Yesus Kristus. Hari ngini adalah salah sabuting hari pamantingnya dalam almanak Garija. Ngini adalah hari panambaian matan hari raya Paskah, nang dimulai wayah jam 6 kamarian, wan balangsung 7 hari. Hari Kamis Putih ngini disambat jua Kamis Suci ().

Ritual Pasurungan Malam imbah ngini wayah saban misa atawa kabaktian diparingati sawagai parayaan Ekaristi ataqa Pasurungan Kudus. Wayah misa malam ngini, pastur jua mambasuh batis umat sawagai paringatan Yesus nang mambasuh batis bubuhan muritnya dalam pasurungan pahabisan, palayanan Yesus di dunia sabalum kamatian-Nya.

Jujuhutan
Arba Habuk adalah sabuah hari raya Karistin gasan baibadat wan bapuasa, saupama lain marupakan sabuah hari raya wajip, sawagai tanda pakabungan, pataubatan, wan marandahakan diri manuju kamanangan kabangkitan Kristus. Dalam garija Kristen taradisi/ritus barat (tamasuk Garija Katolik Roma wan Protestanisme), Arba Habuk adalah hari panambaian wayah Pra-Paskah dalam liturgi tahunan garijawi. Hari ngitu ditantuakan gugur wayah hari Arba, 40 hari sabalum hari Paskah kada usah mahitung hari-hari Ahat, atawa 44 hari (tamasuk hari Ahat) sabalum hari Jumahat Agung.

Ngaran Arba Habuk babibit matan pangasaian habuk pataubatan di dahi bubuhan jamaat diumpati lawan ucapan "Bataubatlah wan parcayalah lawan Injil" atawa diktum "Ingatlah lamun ikam adalah dabu, wan ikam cagar babulik jadi dabu". Habuk ngitu disiapakan lawan manyalukut daun palam matan parayaan Minggu Paskah tahun sabalumnya. Wayah hari ngitu umat nang datang ka Garija dahinya dibari tanda salib matan habuk sawagai ciciri upacara ngini. Ciciri ngini maingatakan umat gasan ritual Israil kunu di mana sasaurang mamarupui habuk di atas kapalanya atawa di sabarataan awaknya sawagai tanda kamaristaan, panyasalan, wan pataubatan (umpamanya kaya dalam Kitab Ester, yaitu ). Dalam  panyasalan digambarakan jua lawan "mamakan habuk":
"Marga aku makan habuk kaya ruti, wan maharu kinumanku lawan tangisan."

Rancak wayah hari ngini bacaan di Garija dijuhut matan Alkitab palihan kitab 2 Samuel 11-12, pasal raja Daud nang bajinah wan bataubat.

Banyak urang Katolik maanggap hari Arba Habuk sawagai hari gasan maingat kasanangan sasaurang. Wayah hari ngini umat Katolik baumur 18–59 tahun diwajipakan bapuasa, lawan watasan makan kanyang paling banyak sakali, wan bapantang.

Jujuhutan
Sanayan Paskah adalah hari imbah Minggu Paskah wan dirayaakan sawagai hari parai di nagara-nagara bapanduduk sapalih ganal Kristen, tatambaian Katolik Roma. Sanayan Paskah adalah hari kadua dalam Pakan Paskah dalam almanak liturgi garija Katolik Roma. Di garija Ortodoks, hari ngini disambat lawan Sanayan Tarang, hari kadua dalam Pakan Tarang.
Kabun binatang atawa taman margasatwa adalah tampat binatang diharagu dalam lingkungan ulahan, wan ditampaiakan gasan urang awam. Suwalih jadi tampat hiburan, kabun binatang baguna jadi tampat pandidikan, paitihan, wan tampat palastarian gasan satwa taancam punah. Binatang nang diharagu di kabun binatang sapalih ganal adalah binatang nang hidup di darat, sadangakan satwa banyu diharagu di akuarium.

Kabun binatang nang mangawaakan pailang masuk lawan mubil atawa bis disambat taman sapari. Binatang dilapas di kawasan ligar wan tabuka, wan kada dikurung di kandang-kandang himpit, malainakan diwatasi lawan pagar atawa sungai. Kabun binatang rancak dilangkapi lawan kabun binatang kakanakan gasan maampaiakan binatang tarnak atawa janis satwa liar nang balum tuha wan mimak gasan dijapai-japai atawa dibari makan, tamasuk ulih kakanakan. Ada jua taman bamain nang batimaakan binatang, misalnya SeaWorld wan Disney's Animal Kingdom.

Kabun Binatang London adalah kabun binatang ilmiah nang panuhanya, dibuka 27 April 1828 gasan angguta Pahimpunan Zoologi London (Zoological Society of London) nang didiriakan Stamford Raffles wayah 1826. Sawayah didiriakan, kabun binatang ngini bangaran Taman wan Menagerie Pahimpunan Zoologi London (Gardens and Menagerie of the Zoological Society of London), wan mulai dibuka gasan urang awam nang mambayar tikit masuk matan tahun 1847.

Kabun binatang panuhanya di Indunisia adalah Taman Margasatwa Ragunan Jakarta nang didiriakan tahun 1864 di Cikini sawagai Planten- en Dierentuin Batavia (Kabun Raya wan Botani Batavia). Pangalulanya bangaran Pahimpunan Panyayang Flora wan Fauna Batavia.

Jujuhutan
Paitihan rancak diartiakan jadi sabuting jalan panyidikan nang digawi lawan aktip, cangkal, wan sistimatis, nang batujuan gasan mahabaakan, manawilakan, wan mamugai pakta-pakta. Panyidikan intaliktual ngini mangulihakan sabuting pangatahuan nang tadalam pasal sabuting kajadian, parangai, tiuri, hukum, wan mambuka palawa gasan panarapan nyaman matan pangatahuan ngitu. Istilah ngini dipakai jua gasan manjalasakan sabuting simpanan maklumat pasal sabuting supjik tatantu, wan rancaknya disambungakan lawan kulih matan sabuting ilmu atawa mituda ilmiah. Kata ngini dibibit matan kata basa Inggris research nang diturunakan matan basa Parancis nang baisi arti harpiah "manggagai sacara linting".
Pahabaan (Indunisia: penemuan) adalah sabuting bantuk, susunan materi, atawa pakakas nang puga. Sapalihan pahabaan didasarakan lawan bantuk-bantuk, susunan, runtutan, atawa ukara-ukara nang sudah ada sabalumnya. Nang lainnya adalah siasat-siasat radikal nang kawa maluasi watas-watas pangatahuan atawa pangalaman manusia. Pahabaan kawa jua barupa pamugaan (inovasi), wan jadi sabuting siasat ganal.

Ada jua "pahabaan budaya" yaitu sabuting rangkaian parangai pamugaan nang baguna, nang dijuhut baasa ulih urang-urang nang imbahnya manarusakannya gasa urang lain atawa ginirasi nang dihadap.

Sabuting pahabaan nang puga wan mungkin kada tapi jalas gasan urang-urang nang lain pakarnya, kawa mangulihi palindungan hukum dalam bantuk hak paten.

Jujuhutan
Tawilan (tapsiran) adalah runtutan panyambungan malalui lisan atawa garakan antara dua atawa labih pamandir nang kada kawa mamakai ciciri nang sama. 

Maumpat artian, tawilan wastu dipakai jadi sabuting mituda lamun hal ngitu diparluakan. Lamun sabuting upjik (karia sani, ujaran, wan lain-lain) jalas haja maknanya, upjik ngitu kada pacangan manyaru sabuting tawilan. Istilah tawilan saurang kawa marujuk lawan runtutan panawilan nang rahatan balangsung atawa kulihnya.

Sabuting tawilan kawa marupakan palihan matan sabuting pamatuhan (presentasi) atawa panggambaran maklumat nang diubah gasan manyasuaiakan lawan sabuting kumpulan ciciri husus. Maklumat ngitu kawa barupa lisan, tulisan, gambar, matamatika, atawa bamamacam bantuk basa lainnya. Makna nang kompleks dapat timbul sewaktu penafsir baik secara sadar ataupun tidak melakukan rujukan silang terhadap suatu objek dengan menempatkannya pada kerangka pengalaman dan pengetahuan yang lebih luas.
Tujuan interpretasi biasanya adalah untuk meningkatkan pengertian. Namun terkadang, seperti pada propaganda atau cuci otak, tujuan interpretasi justru untuk mengacaukan pengertian dan membuat kebingungan.

Terdapat dua metode dalam melakukan interpretasi, yaitu interpretasi simultan dan interpretasi konsekutif. Interpretasi simultan adalah metode interpretasi yang dilakukan hampir bersamaan dengan pembicara menyampaikan pidatonya. Sedangkan interpretasi konsekutif adalah interpretasi yang dilakukan secara berurutan, interpreter akan mulai menerjemahkan setelah pembicara memberikan jeda waktu. Interpretasi konsekutif biasanya digunakan pada acara yang hanya menggunakan dua bahasa.

Bahan acuan 

Filsafat basa
Pakakas bayut atawa pakakas linak (basa Inggris: software) adalah istilah husus gasan data nang dipurmat wan disimpan sacara digital, tamasuk pamarugram kumputar, dukumintasinya, wan bamamacam maklumat nang kawa diwaca, wan ditulis ulih kumputar. Lawan kata lain, palihan sistim kumputar nang kada baujut. Istilah ngini manunjulakan pabidaan lawan pakakas karas kumputar.

Paulahan pakakas bayut ngitu saurang mamarluakan "basa pamarugram" nang ditulis ulih saikung pamarugram gasan imbahnya dikumpulakan lawan aplikasi kumpilar sampai jadi kudi nang kawa dipinandui ulih masin hardware. Pakakas bayut kaya Windows atawa Linux kawa disambat jadi nyawa matan kumputar, di mana lamun kada dipuruk sistim uparasi ngitu maka kumputar kada kawa dijalanakan. Pakakas bayut sistim uparasi rancaknya tasimpan di Partisi C jadi wayah kumputar maalami masalah, Partisi C nang takana imbas. Pakakas bayut lain tasimpan jua di Partisi C nang apabila kumpunin kada lagi bajalan maksimal kawa dipacul pamurukan wan dipuruk baasa. Data-data lain tabaik disimpan di partisi D jadi wayah pakakas bayut takana virus atawa kada bajalan biasa pulang maka kawa dipuruk baasa wan data panting kawa disalamatakan.

Jujuhutan
Majalis Gadung Tinggi wan Pangganaan Kuta (, CTBUH) adalah sabuah lambaga antarabangsa dalam bidang gadung tinggi wan rancangan kuta nang mapan. Urganisasi nirlaba nang bapusat di Institut Tiknulugi Illinois di kuta Chicago, Illinois ngini baguna gasan mahabarakan panarima galar ‘Bangunan Paningginya di Dunia’ wan jua marupakan badan bakuasa nang mambari ukuran rasmi katinggian bangunan. Majalis ngini didiriakan di Uniparsitas Lehigh wayah tahun 1969, di mana kaandakannya kantur sampai baugah ka Institut Tiknulugi Illinois wayah Uktubir 2003.

Jujuhutan
Kalapahan marga pandimi atawa pandemic fatigue (COVID fatigue) adalah kaadaan sasaurang lapah lawan kakadapastian pabila ampihnya pandimi sampai maulah mulai kada maasi parutukul kawigasan gasan pancagahan panyabaran pirus korona. Maumpat Urganisasi Kawigasan Dunia (WHO), kalapahan marga pandemi COVID-19 adalah hal nang wajar. Bagawi matan rumah, balajar matan rumah, wan kada bakumpul lawan kulawarga atawa kakawalan gasan waktu nang lawas marga adanya pandimi adalah hal nang ngalih. WHO manyambat sabarataan urang musti batahan wan tatap mamatuhi parutukul kawigasan sampai vaksin atawa patambaan didapatakan gasan COVID-19.

Gajala 
Kakadamaasian tahadap parutukul kawigasan marga kalapahan lawan pandimi ditunjukakan lawan kalakuan-kalakuan kaya kada mamuruk maskar, kada mahirani papadah jaga jarak paling kada samitir wan kada rancak babasuh tangan.

Jujuhutan
Pambarasih tangan (basa Inggris: hand sanitizer) adalah cacahar nang awamnya dipakai gasan mangurangi patogen di tangan. Pamakaian pambarasih tangan lawan alkuhul labih dikatujui daripada babasuh tangan mamakai sabun wan banyu di bamamacam kaadaan di tampat palayanan kawigasan. Pambarasih tangan rancaknya tamanjur mambunuh urganisma halus wan labih ditarima ulih tangan dibandingakan sabun wan banyu. Walau kaitu, babasuh tangan musti tatap digawi lamun parigatan kawa tajanak atawa imbah mamakai jamban. Pambarasih tangan lawan lain alkuhul kada dianjurakan gasan dipakai sacara awam. Di luar tampat layanan kawigasan, kamanjuran pamakai pambarasih tangan jadi pangganti basuh tangan kada didukung ulih bukti nang baik. Pambarasih tangan tasadia dalam bantuk cacahar wan busa.

Pambarasih tangan lawan alkuhul rancaknya manian sapalih kambuhan isopropil alkuhul, etanol (etil alkuhul), atawa n-propanol. Tianan alkuhul 60 sampai 95% tabukti paling manjur. Tagal, pamakaiannya musti bahati-hati marga kawa tasalukut. Pambarasih tangan lawan alkuhul manjur malawan bamamacam urganisma halus, tagal kada gasan spora. Sapalih janis pambarasih tangan manian sanyawa kaya gliserol gasan mancagah kulimbit karing. Janis lain alkuhul kawa manian benzalkonium klorida atawa triklosan.

Alkuhul sudah dipakai jadi antisiptik paling kada wayah pamulaan tahun 1363 lawan bukti pamakaiannya wayah warih 1800-an. Pambarasih tangan lawan alkuhul sudah awam dipakai di Irupa matan tahun 1980-an. Pambarasih tangan lawan alkuhul diandak dalam Daptar Tatamba Mandasar Urganisasi Kawigasan Dunia (WHO), wan marupakan tatambaan paamannya wan pmanjurnya nang diparluakan dalam sistim kawigasan. Haraga iciran di nagara bakambang bakisar kikira US $ 1,40-3,70 par litar palangan.

Pamakaian

Masarakat awam 
Gerakan Masyarakat Hidup Sehat (Germas) nang digalakakan ulih Kamantrian Kawigasan Ripublik Indunisia, mambari papadah pasal babasuh tangan. Pambarasih tangan lawan alkuhul dipadahakan wastu lamun kadada banyu wan sabun.

Wayah mamakai pambarasih tangan lawan alkuhul:

 Tuang pambarasih di sasabuting talapak tangan.
 Gusuk kadua tangan.
 Gusukakan pambarasih tangan di sabarataan pammukaan tangan wan jariji sampai mangaring.

Jujuhutan
Ngini adalah daptar kalir nang baisi artikal di Wikipidia.

Daptar kalir
Ulimpiada Musim Panas 2020, (basa Japang: , Hepburn: ) rasminya disambat juwa lawan Games of the XXXII Olympiad, adalah paturaian malumbar urat antarabangsa nang pamulannya handak digawi di Tokyo, Japang, wayah 24 Juli-9 Agustus 2020. Rahatan Marit 2020, Majalis Ulimpiada Antarabangsa (IOC) manyarihakan gasan manunda ulimpiada salawas satahun marga Pandemi COVID-19. Sajauh ngini, IOC manyarihakan lamun ulimpiada musim panas ngini cagar dibuka rahatan 23 Juli 2021, pas satahun matan jadwal samustinya.

Tokyo tapilih jadi kuta tuan rumah di sidang IOC ka-125 di Buenos Aires, Argentina, wayah tanggal 7 Siptimbir 2013. Kuta-kuta pacangan nang manggawi Ulimpiada Musim Panas 2020 lainnya adalah Madrid, Spanyol, wan Istanbul, Turki. Badua kuta ngini kulihan jumlah suara sama wayah pamilihan palihan panambaian; tagal Madrid tasingkir wayah palihan panantuan.

Di Indunisia, hak siar tilipisi Ulimpiada Musim Panas 2020 diingkuti lawan Emtek (ditayangakan di Indosiar, O Channel, Champions TV, Nex Parabola, wan Vidio) wan TVRI (ditayangakan di TVRI wan TVRI Sport HD).

Jujuhutan
Dalam midia wan Intarnit, wiwiran (basa Inggris: Spoiler) adalah tulisan atawa katarangan pasal sabuting kisah, nang mawiwirakan jalan kisah ngitu. Mawaca wiwiran matan sabuting kisah kawa maulah bakurangnya kahimungan mawaca kisah ngitu, marga kahimungaan mawaca sabuting kisah rancaknya tagantung lawan dramatisasi atawa katagangan nang ditimbulakan ulih kisah ngitu. Rancaknya dalam midia massa atawa jua Intarnit, wiwiran ditabunakan lawan cara tatantu, jadi wastu tawaca ulih nang handak maitihi wiwiran ngitu.

Hiburan
Karahasiaan
Intarnit
Midia massa
Painguan anak maminanduakan wan mandukung awak, parasaan, susial, wan pakambangan kacindatan kakanakan matan bayi sampai tuha. Painguan anak merujuk ka liang liuk mangganalakan anak wan kada musti matan hubungan ilmu hayat.

Jujuhutan
adalah sabuah satadiun di Kasumigaoka, Shinjuku, Tokyo, Japang. Satadiun ngini cagar baguna gasan satadiun tatambaian upacara pambukaan wan panukupan, wan jua tampat panyalanggaraan cikang malumbar urat atlitik di Ulimpiada Musim Panas 2020 wan Paralimpiada Musim Panas 2020.

Pambabakan Satadiun Nasiunal Lawas tuntung wayah Mai 2015, mambada'i gasan pambangunan satadiun hanyar dimulai wayah 11 Disimbir 2016.

Rancana asli gasan satadiun hanyar dipasahakan wayah bulan Juli 2015 ulih Pardana Mantari Japang Shinzo Abe, imbah palawanan awam marga biaya pambangunan nang ganal. Marganya, rancangan hanyar satadiun kada siap gasan Piala Dunia Rugbi 2019, kaya rancana asalnya. Rancangan hanyar nang diulah ulih parancanh Kengo Kuma dipilih wayah Disimbir 2015 gasan manggantiakan rancangan pamulaan wan cagar tuntung wayah Nupimbir 2019.

Jujuhutan 

Satadiun Sipak Bal
Kajadian Covid-19 di Ulimpiada Musim Panas 2020 nang diadaakan di Tokyo, Japang, adalah palihan matan garumbung pajangkitan SARS-CoV-2 dalam pandimi Covid-19 di Japang nang dimulai di Pangganaan Ulimpiada Tokyo 2020 wayah Juli 2021 sabalum upacara pambukaan Ulimpiada Musim Panas 2020 wayah 23 Juli 2021.

Tadapat 155 kajadian nang tacatat wan dikaduakan ulih Majalis Panyalanggara Tokyo 2020 antara 1 Juli wan 27 Juli 2021.

Jujuhutan
Pangganaan Ulimpiada adalah sabuah pusat pangganaan nang diulah gasan Paturaian Ulimpiada, rancaknya di sabuah Taman Ulimpiada atawa tampat lain di kuta tuan rumah. Pangganaan Ulimpiada diulah gasan marumahi sabarataan atlit nang umpatan, wan bubuhan bakapantingan wan magang atlitik. Imbah Pambantaian Munich wayah Ulimpiada 1972, pangganaan ngitu liwar diamanakan. Wastu atlit, magang, wan bubuhan bakapantingan nang dibariakan mamasuki pangganaan ngitu, walau bubuhan angguta kulawarga wan bakas atlit Ulimpiada dibariakan masuk lawan pamariksaan. Midia kada dibarii masuk jua.
adalah saikung pamain tinis lihai nang baasal matan Japang. Inya adalah juara batahan tunggal bibinian paturaian AS Tabuka wan Australia Tabuka. Wayah ngini, Osaka baandak di paringkat 1 Women's Tennis Association (WTA) wan jadi pamain Asia panambaian nang maingkuti paringkat paatasan di kumpulan pamain tunggal. Inya sudah mamanangakan talung galar wan mancapai lima pinal di WTA Tour.

Jujuhutan
Kawah adalah kuali ganal nang dipakai gasan mamasak makanan atawa minuman wayah Jaman Tambaga wan Jaman Wasi. Kawah nang sudah didapatakan di Inggris wan Irlandia diulah matan tambaga, wasi, atawa campuran kaduanya. Di wayah mudirin, kawah dipakai di dalam upacara ulimpiada malumbar urat sawagai tampat api ulimpiada dinyalaakan gasan ciciri pambukaan acara.

Jujuhutan
Mohammad Ahsan (diranakakan di Palembang, 9 Juli 1987; umur 34 tahun) adalah saikung pamain bulu tangkis Gampir Lalakian Indunisia nang bagampiran lawan Bona Septano wan Hendra Setiawan.

Atlit
Ulahawak
Pausahaan ukara (Inggris: startup company atawa start-up company) adalah istilah nang marujuk lawan sabarataan pausahaan nang balum lawas bauparasi. Pausahaan-pausahaan ngini sapalih ganal adalah pausahaan nang hanyar didiriakan wan baandak dalam pasa pangambangan wan paitihan gasan mandapatakan pasar nang bujur. Pausahaan ukara tamasuk dalam himpunan usaha halus manangah. Manapaat mandiriakan pausahaan ukara adalah untuk gasan maligari muatan pananaman mudal dalam paruduk hanyar. Istilah "startup" jadi tasuhur sacara antarabangsa di wayah burinik dot-com. Wayah ngitu banyak pausahaan dot-com didiriakan sacara baimbaian.

Maumpat Salamzadeh wan Kawamorita (2015) tadapat tantangan awam nang rancaknya dialami ulih pausahaan ukara, yaitu sawagai ngini:

 Kaduitan, kaduitan adalah palihan pangambuhan matan runtutan pausahaan ukara di mana saban pausahaan ukara cagar mahadapi masalah kaduitan marga sapalih alasan wan dalam tahapan balain.
 Sumbar daya manusia, runtutan matan mulai badirinya pausahaan ukara sampai maulah tim pangalula wan manggawiakan kariawan liwar panting anggaran bakulih gasan pandiri.
 Mikanisma dukungan, sapalih mikanisma dukungan antara lain pananam mudal, pamahancap, wan lainnya. Kurangnya aksis tahadap mikanisma dukungan cagar mahingkatakan rasiko kajajungan.
 Unsur-unsur lingkungan, nang kaya suhur damini, katawatasan pasar, masalah hukum, pulitik, wan lainnya.

Jujuhutan
Burinik dot-com (Inggris: dot-com bubble) atawa bahanu disambat burinik tiknulugi maklumat adalah burinik ikunumi nang tajadi antara tahun 1998–2000 (bapuncak pas 10 Marit 2000 wayah NASDAQ mancapai 5132,52 nilai) wayah bursa saham di nagara-nagara industri mangalami kanaikan nilai kapaanggitan sacara mangajut barakat patumbuhan industri bidang Intarnit wan bidang-bidang nang tarait. Hancapnya patumbuhan Intarnit dimulai wayah tahun 1993 wan balangsung sampai tahun 1990-an nang ditandai lawan tiknulugi world wide web nang sasain maju imbah dirilisnya pirsi panambain pakujuk web Mosaic.

Pariuda burinik dot-com ditandai ulih didiriakannya (wan bawarih lawan kajajungan usaha) pausahaan-pausahaan hanyar di bidang situs-situs Intarnit nang disambat pausahaan dot-com. Paanggit pausahaan mangalami kanaikan mangajut di haraga saham lawan wastu manambah awalan e- atawa warihan .com di ngaran pausahaan bubuhannta. Praktik ngini disambat sasaikung panulis sawagai pananam mudal awalan.

Kambuhan matan mahingkatnya haraga saham sacara hancap wan kaparcayaan pasar lamun pausahaan-pausahaan ngitu akan untung wayah masa hadapan, spekulasi saham ulih paurangan, aan mudal ventura nang kawa dikulihi sacara nyaman maulah pananam mudal maninggalakan indikatur taradisiunal kaya Rasio P/E, aan labih parcaya tahadap kamajuan tiknulugi

Jujuhutan
Indunisia umpatan dalam Ulimpiada Musim Panas 2020 di Tokyo, Japang. Ngini cagar jadi panampaian ka-16 Indunisia dalam Ulimpiada. Paturaian ngini pamulaannya dijadwalakan balangsung matan 24 Juli sampai 9 Agustus 2020, tagal ditunda ka 23 Juli sampai 8 Agustus 2021 marga pandemi COVID-19.

Dalam Ulimpiada ngini, Indunisia mangirimakan 28 atlit, sama lawan jumlah atlit nang dikirim dalam Ulimpiada Rio de Janeiro 2016.

Majalis Ulimpiada Nasiunal Indunisia dibantuk wayah tahun 1946 wan diakui wayah tahun 1952.

Sampai 2016, atlit Indunisia sudah mamaangakan jumlah 32 madali, sanga walas di bulu tangkis, dua walas di angkat wasi wan sabuting di panahan. Di antara nagara-nagara di Asia Tunggara, Indunisia baandak di urutan kadua dalam hal jumlah madali amas (7) wan madali kasabarataan (32), wastu tatinggal matan Thailand, nang baisi jumlah 33 madali, lawan sanga di antaranya adalah amas.

Pamanah Lilies Handayani, Nurfitriyana Saiman, wan Kusuma Wardhani maraih mimbar panambaian ripublik ngini, madali pirak, dalam acara baragu bibinian di Ulimpiada Seoul 1988. Pasangan cagar pangantin Susi Susanti wan Alan Budikusuma mamanangakan dua madali amas panambaian di numur tunggal bibinian wan tunggal lalakian di Ulimpiada Barcelona 1992. Barcelona 1992 adalah sasakaliannya Ulimpiada di mana Indunisia mamanangakan 2 madali amas. Matan wayah ngitu, Indunisia sudah mamanangakan sabuting madali amas di saban Ulimpiada Musim Panas imbahnya, sabarataan di bulu tangkis, kacawali Ulimpiada London 2012.

Paraih madali amas tahanyar Indunisia adalah Lilyana Natsir wan Tontowi Ahmad, nang dikulih matan numur gampir campuran bulu tangkis di Ulimpiada Rio de Janeiro 2016.

Paraih madali

| width="78%" align="left" valign="top" |

| width="22%" align="left" valign="top" |

| width="22%" align="left" valign="top" |

Paumpat

Jujuhutan
Rugbi 7 adalah sasabuting cikang malumbar urat nang bamain di atas lapangan. Ulahraga ngini rancaknya balangsung di luar ruangan. Pahimpunan malumbar urat ngini adalah Rugbi Dunia. Ulahraga ngini tasuhur di Britania Raya, Argentina, Aprika Salatan, Australia, wan Salandia Hanyar.

Bantuk pamainan di ulahraga ngini parak sama lawan ulahraga rugbi lainnya.
Turi (Sesbania grandiflora) marupakan puhun hakus angguta kulawarga Fabaceae. Tumbuhan lawan banyak kagunaan ngini asalnya diduga matan Asia Salatan wan Asia Tunggara, tagal wayah ngini sudah tasabar ka bamamacam dairah trupis dunia.

Di banyak dairah, puhun ngini dipinandui sawagai turi (Jw., Sd., Tern., Tid., Hal., Sang., Alor); namun juga toroy (Md.), tuwi (Bl.), turing, suri (Sulut), tuli (Tal.), palawu (Bm.), gala-gala (Timor), ngganggala, kalala (Rote), suri (Mdw.), uliango (Gtl.), tanunu (Smb.), kayu jawa (Baree dan Mks.), ajatulama (Bgs.). Ngaran Inggrisnya, agathi, dijuhut matan ngarannya dalam basa Bengali, agati.

Jujuhutan
Majalis Ulimpiada Antarabangsa (, IOC; , CIO) adalah sabuah pakumpulan nang bagana di Lausanne, Swiss, nang didiriakan ulih Pierre de Coubertin wayah 1894 gasan maadakan pulang Ulimpiada Kuno nang diadakan di Yunani, wan malangsungakan paturaian malumbar urat ngini saban ampat tahunnya.

IOC manarima dana panjalanannya malalui paiklanan wan pangganangan Ulimpiadanya, wan malalui panjualan hak liputan gasan midia massa pas wayah Ulimpiada.

Jujuhutan
Taluturai adalah sabuting paturaian nang tadiri matan sarangkaian cikang malumbar urat, yaitu bakunyung, balap sapida, wan bukah nang digawi sacara basambungan dalam satu kasatuan waktu. Taluturai adalah paturaian kahancapan waktu di mana paumpat musti kawa mambagi tanaga dalam saban tahapnya.

Jujuhutan
Ulimpiada Musim Panas 2024 () sacara rasmi bangaran Games of the XXXIII Olympiad wan sacara awam disambat Ulimpiada Paris 2024 adalah paturaian malumbar urat antarabangsa tatambaian nang cagar diadakan di Paris, Parancis wayah 26 Juli sampai 11 Agustus 2024.

Paris sabalumnya suah jadi tuan rumah Ulimpiada 1900 wan Ulimpiada 1924, manjadiakan Paris sawagai kuta kadua nang suah jadi tuan rumah nang sudah maadakan Ulimpiada sabanyak talu kali imbah London (1908, 1948, wan 2012). Tadapat 5 bakal kuta nang maajuakan diri gasan pamilihan malumbar urat nang diadakan wayah dalam sidang awam KOI, tagal Hamburg, Roma, wan Budapest maundurakan diri, wan tasisa Paris  Los Angeles sawagai dua bakal pauncitan. Parupusal kuta tapilih nang cagar maadakan Ulimpiada Musim Panas 2024 wan 2028 ditarima di sidang awam luar biasa IOC nang diadakan wayah 11 Juli 2017. Wayah 31 Juli 2017, IOC manantuakan lamun Los Angeles cagar jadi tuan rumah Ulimpiada Musim Panas 2028 wan manjadiakan Paris sawagai tuan rumah Ulimpiada Musim Panas 2024.

Jujuhutan
Greysia Polii (; rancak dikiau lawan ngaran Greys) adalah salah saikung atlit bulu tangkis gampir Indunisa di numur gampir bibinian. Bibinian matan pasangan Willy Polii wan Evie Pakasi ngini rancak bapasangan lawan Jo Novita di bamamacam paturiana. Inya mulai bagabung di tim Piala Uber Indunisia matan tahun 2004 wan jua tahun 2008.

Jujuhutan
Apriyani Rahayu () adalah atlit bulu tangkis Indunisia sapasialis gampir bibinian wan gampir campuran wayah halus. Di hingkatan tuha, inya jadi pabulu tangkis sapasialis gampir bibinian. Inya adalah paraih madali gangsa gampir bibinian Paturaian Dunia 2018 di Tiongkok wan jua Asian Games 2018 di Jakarta. Dalam karirnya jadi pabulu tangkis, Apriani suah bapasangan lawan babarapa pamain kaya Rosyita Eka Putri Sari, Fachriza Abimanyu, Rinov Rivaldy, Jauza Fadhila Sugiarto, Agripinna Prima Rahmanto Putra, Panji Akbar Sudrajat, wan damini lawan Greysia Polli.

Jujuhutan
Angkat wasi di Ulimpiada Musim Panas 2020 adalah palaksanaan cikang malumbar urat angkat wasi di panyalanggaraan Ulimpiada Musim Panas 2020. Paturaian di cikang malumbar urat ngini balangsung di Tokyo International Forum, Tokyo. Musim ngini manuraiakan 14 numur, bakurang satu dibandingakan musim sabalumnya. Hal ngini tarait lawan pangalumpukan hanyar numur paturaian ulih IWF. 196 atlit  baturai dalam musim ngini.

Jujuhutan
Windy Cantika Aisah () adalah atlit angkat wasi nang baasal matan Indunisia. Inya rancak dianggap sawagai panarus Sri Wahyuni Agustiani imbah inya bakulih mamacahakan rikur bujang dunia 2 kali dalam 1 tahun, panambaian di Pattaya, Thailand, wan kadua di Pilipina. Inya mamanangakan jua madali amas di Aruh Malumbar Urat Asia Tunggara 2019 wan madali gangsa di Ulimpiada Musim Panas 2020 di kalas 49 kg bibinian.

Jujuhutan